|  |  |
| --- | --- |
| Тема  | Сүз ясалышын кабатлау |
| Максат  | 1. Сүзләрнең ясалышы буенча алдагы сыйныфларда алган белем һәм күнекмәләрне искә төшерү, ныгыту.2.Укучыларның фикерләү сәләтләрен үстерү.3.Туган телебезгә карата мәхәббәт тәрбияләүне дәвам итү. |
| Төп төшенчәләр  | Тамыр, ясалма, кушма, парлы, тезмә, кыскартылма сүзләр |
| Төп ресурслар  | Таблица, презентация, карточкалар, видеодәрес, дәреслек |
| Өстәмә ресурслар  | Сүз ясалышы (дәрес эшкәртмәсе) <https://aigyl.jimdofree.com/%D1%82%D0%B0%D1%82%D0%B0%D1%80-%D1%82%D0%B5%D0%BB%D0%B5/> <https://multiurok.ru/files/suz-iasalyshy-ysullaryn-kabatlau.html>(әлеге дәрес эшкәртмәләрен өстәмә материал буларак дәреснең теләсә кайсы этабында кулланырга, яисә кайбер биремнәрне алмаштырырга мөмкин). |
| **Дәрес барышы** |
| I этап.Оештыру, мотивация | Яңа уку елы башлану белән котлау. Туган телебез – татар теле анадан балага бирелгән иң зур бүләк булуын искәртү. Киләчәктә сез дә, телебезне кадерләп саклап, үз балаларыгызга бүләк итәргә тиешсез. ТАССРның 100 еллыгын искә төшерү.*Видеодәрес* - Уку елы башында кабатлау дәресләре булыр.Таблицага карап, кабатларга тәкъдим ителгән теманы уйлап карыйк (фикерләр, җаваплар тыңлана).

|  |  |  |  |  |  |
| --- | --- | --- | --- | --- | --- |
| Тамыр сүзләр | ? | ? | ? | Тезмә сүзләр | Кыскартылма сүзләр |
| сүз | ? | ? | ? | Туган тел | ТР |

**Тикшерәбез:**

|  |  |  |  |  |  |
| --- | --- | --- | --- | --- | --- |
| Тамыр сүзләр | Ясалма сүзләр  | Кушма сүзләр  | Парлы сүзләр  | Тезмә сүзләр | Кыскартылма сүзләр |
| сүз | татарча | өчпочмак | Әти-әни | Туган тел | ТР |

 |
| II этап. Уку мәсьәләсен чишү | Презентация тәкъдим итү. - Сүз ясалышы ысуллары дип телнең үз чаралары ярдәмендә яңа сүзләр ясау юлларын, алымнарын атыйлар.Түбәндәге ике биремнең берсен сайлап башкарырга мөмкин.**1. Мәкальләрнең беренче өлеше белән икенче өлешен туры китереп язарга. Тамыр һәм ясалма сүзләрне табарга, асларына сызарга.**Эшле кеше- кесәдән төшеп алган акчаЭш белән үткән гомер көймә йөздерерИлһамлы эш йөрәгең эштә дә ял итәВакытында эшләнмәгән эш алтын гомерАлдыңда зур максат булса көчле кешеҺөнәре бар ком өстендә арытмый**Тикшерәбез:**Эшле кеше - көчле кеше.Эш белән үткән гомер - алтын гомер. Илһамлы эш арытмый. Вакытында эшләнмәгән эш - кесәдән төшеп алган акча. Алдыңда зур максат булса, йөрәгең эштә дә ял итә. Һөнәре бар ком өстендә көймә йөздерер.  **“Артык сүзне тап” уены** (карточкаларга языла, экранга чыгарыла)1. Азатлык, якташ, көрәк, **балачак**.2. Җир җиләге, **башкала**, үги ана яфрагы, тимер юл.3. Кояш, **язгы**, каләм, май. 4. Аллы-гөлле, сирәк-мирәк, **тимерат**, дус-иш.5. **Сыерчык**, Гөлшат, ислемай, башваткыч (сайлаган сүзнең ни өчен артык булуын дәлиллибез).  |
| III этап. Рефлексия | Бүгенге тема буенча нәрсәләр искә төште? Кабатлап чыгу.**1. Тамыр сүзләрдән генә торган сүзләр рәтен билгелә:** **а) савыт, каен;**б) балык, эшче;в) башлык, башла;г) тоз, тозлы.**2. Ясалма сүзләрдән генә торган сүзләр рәтен билгелә:** а) тавыклар, каеннар;**б) балыкчы, эшче;**в) сазлык, агач;г) тупны, китапка.**3.** **Кушма сүзләр рәтен билгелә:** а) балык, каенлык;**б) ташкүмер, төнбоек;**в) көньяк, карга;г) табигать, унике.**4. Парлы сүзләр рәтен билгелә:** а) савыт-саба, каенлык;**б) ата-ана, әйләнә-тирә;**в) явым-төшем, кар;г) иртә-кич, хат. **Өй эше**Бирелгән биремнәрнең берсен сайлап эшләргә.1. Сүз ясалышының һәр төренә 2 шәр мисал уйлап язарга, 3 җөмлә төзергә.2. Г.Тукайның “Туган тел” шигырен искә төшерергә һәм видеоязма җибәрергә.3. Туган тел турында 5 мәкаль язарга. |